Valstybinė sėklų ir grūdų tarnyba

Valstybinė sėklų ir grūdų tarnyba – valstybinė institucija, veikusi (2000–2010 m.m.) prie Lietuvos Respublikos žemės ūkio ministerijos ir įgyvendinusi nustatytą valstybinę politiką sėklininkystės, grūdų ir jų produktų bei pašarų kokybės gerinimo srityse.

Pagrindiniai valstybinės sėklų ir grūdų tarnybos uždaviniai yra:
 pagal savo kompetenciją užtikrinti įstatymų ir kitų su sėklininkyste, grūdais ir jų produktais bei pašarais susijusių teisės aktų vykdymą;
 vykdyti veislinių pasėlių ir sodo augalų, prekinės sėklos, sodinamosios ir kitos dauginamosios medžiagos kokybės valstybinę priežiūrą;
 užtikrinti intervencinių fondų ir valstybės rezervo grūdų kokybės valstybinę priežiūrą;

 Istorija 

Valstybinė sėklų ir grūdų tarnyba įsteigta 2000 m. reorganizavus Valstybinę sėklos inspekciją ir Valstybinę grūdų inspekciją. 2010 m. šią tarnybą sujungus su Valstybine augalų apsaugos tarnyba ir Valstybiniu augalų veislių tyrimo centru įkurta Valstybinė augalininkystės tarnyba.Augalų apsaugos tarnyba. Visuotinė lietuvių enciklopedija.

 Šaltiniai 

Kategorija:Lietuvos Respublikos žemės ūkio ministerija
Kategorija:Augalininkystė